ΓΡΑΠΤΗ ΕΡΩΤΗΣΗ E-2775/02

υποβολή: Juan Naranjo Escobar (PPE-DE) προς την Επιτροπή

(3 Οκτωβρίου 2002)

Θέμα: Αλλεργίες στα κέρματα του 1 και 2 ευρώ

Στις 12 Σεπτεμβρίου, το περιοδικό Nature δημοσίευσε άρθρο βασισμένο σε μελέτη του τμήματος δερματολογίας του πανεπιστημίου της Ζυρίχης που αναφέρει ότι τα κέρματα του 1 και 2 ευρώ μπορούν να προκαλέσουν δερματικά εξανθήματα ερχόμενα σε επαφή με τον ανθρώπινο ιδρώτα.

Ήδη από την αρχή της κυκλοφορίας του ευρώ πολλά μέσα ενημέρωσης ανέφεραν ότι το νικέλιο που περιέχεται στα κέρματα του 1 και 2 ευρώ θα μπορούσε να προκαλέσει αλλεργικές αντιδράσεις ερχόμενο σε επαφή με το δέρμα και τον ιδρώτα.

Κατόπιν αυτών, η Επιτροπή, σε ανακοίνωση Τύπου στις 11 Ιανουαρίου, αμφισβητούσε ότι οι πιθανές αλλεργίες προκαλούνται από τα νέα κέρματα με το επιχείρημα ότι το νικέλιο που περιέχουν δεν απαντά στην επιφάνειά τους και ότι, κατά συνέπεια, δεν έρχεται σε επαφή με το δέρμα. Ταυτοχρόνως, ανέφερε ως πιθανή αιτία των αλλεργιών το νικέλιο που περιέχεται στα εθνικά νομίσματα που τότε κυκλοφορούσαν παράλληλα με το ευρώ.

Τα επιχειρήματα αυτά επανελήφθησαν εκ νέου στην απάντηση της Επιτροπής στην κοινοβουλευτική ερώτηση Ε-0851/02(1) της 28ης Μαΐου.

Πως αξιολογεί η Επιτροπή τη μελέτη του πανεπιστημίου της Ζυρίχης·

Θεωρεί η Επιτροπή, βάσει των δεδομένων που γνωρίζουμε μέχρι σήμερα, ότι πρέπει να διεξαχθεί μία ειδική επιστημονική έρευνα σχετικά με τις πιθανές συνέπειες για τηνγεία των ομάδων του πληθυσμού που εργάζονται σε θέσεις που απαιτούν τακτική επαφή με αυτά τα κέρματα·

Ποια μέτρα σκοπεύει να λάβει η Επιτροπή προκειμένου να καθησυχάσει την κοινή γνώμη και, ειδικότερα, τις πλέον θιγόμενες ομάδες του πληθυσμού·

(1) ΕΕ C 28 E της 6.2.2003, σελ. 54.

Απάντηση του κ. Solbes Mira εξ ονόματος της Επιτροπής

(7 Νοεμβρίου 2002)

Τα συμπεράσματα αυτά που εξήγαγαν οι συντάκτες της εν λόγω μελέτης είναι παραπλανητικά, διότι τα αποτελέσματα παρήχθησαν με την επικόλληση κερμάτων του ενός και δύο ευρώ στο δέρμα ασθενών με διαγνωσμένη αλλεργία στο νικέλιο, επί 48-72 ώρες. Μετά από το χρονικό αυτό διάστημα, παρουσίασαν αλλεργική αντίδραση. Δεδομένου ότι τα περιστατικά αυτά δεν ανταποκρίνονται στη συνήθη χρήση των κερμάτων ευρώ, η Επιτροπή θεωρεί ότι δενπάρχει ανάγκη να αναθεωρήσει την άποψή της σε ό,τι αφορά τη χρήση νικελίου στα κέρματα ευρώ. Η Επιτροπής εξακολουθεί να είναι της γνώμης ότι η κανονική χρήση κερμάτων ευρώ δεν αποτελεί κίνδυνο για τηνγεία των Ευρωπαίων πολιτών.

Η Επιτροπή θα παρακολουθήσει με προσοχή όλα τα νέα επιστημονικά πορίσματα και τις τεχνολογικές εξελίξεις στον τομέα αυτό. Ωστόσο, δεν προτίθεται να πραγματοποιήσει περαιτέρω επιστημονική έρευνα.

Η εισαγωγή των κερμάτων ευρώ μείωσε το ποσοστό των σε κυκλοφορία κερμάτων που περιέχουν νικέλιο από το 75 % στο 14 %. Η Επιτροπή δεν γνωρίζει συγκεκριμένες περιπτώσεις ασθενών που ναποφέρουν από αλλεργία στο νικέλιο η οποία να τους παρουσιάστηκε μετά από την επαφή τους με κέρματα του ενός και δύο ευρώ. Επί πλέον δενπάρχουν επιστημονικά στοιχεία σχετικά με αύξηση των αλλεργιών στο νικέλιο στους Ευρωπαίους πολίτες.

Τα συμπεράσματα αυτά επιβεβαιώθηκαν από πρόσφατη ανεξάρτητη μελέτη, η οποία απέδειξε ότι η ποσότητα νικελίου που ελευθερώνεται από τα κέρματα του ενός και δύο ευρώ είναι σημαντικά χαμηλότερη από εκείνη των εθνικών νομισμάτων που ήταν σε κυκλοφορία πριν από την εισαγωγή του ευρώ.